Z A P I S N I K
9. sjednice Vijeća Mjesnog odbora Gračani,
održane 25. veljače 2021.
u objektu MS Gračani, Isce 15, sa početkom u 18:00 sati

NAZOČNI ČLANOVI VIJEĆA: Mirjana Štengl, Lucija Klarić, Tomislav Čegelj, Mladen Sabljić, Ines Udodovsky, Zdenka Novak, Luka Perić

OSTALI NAZOČNI: Goran Rogić

Predsjedava: Mirjana Štengl, predsjednica Vijeća.

Zapisnik vodi: Lucija Klarić, potpredsjednica Vijeća.

	Predsjednica konstatira da su prisutni svi članovi Vijeće, što znači da Vijeće može pravovaljano odlučivati, te otvara 9. sjednicu Vijeća Mjesnog odbora Gračani.

Vijeće jednoglasno usvaja sljedeći 

DNEVNI RED

1. Usvajanje zapisnika sa 8. sjednice
2. Ostavka Lucije Klarić na mjestu potpredsjednice – glasanje za novoizabranog potpredsjednika
3. Prijedlog financijskog plana MO Gračani za 2022.
4. Prijedlog Plana malih komunalnih akcija MO Gračani u 2022.
5. Postava stupića – rasprava – Lonjščina – donošenje zaključka
6. Zahtjevi za korištenje prostora
7. Izvješće sa sastanka održanog 10.2.2022. VGČ, MO i VIO
8. Zahtjev za potpunim uređenjem tunela, vraćanje čitavog prostora u prvobitno stanje nakon radova na žičari
9. Inicijativa za pokretanje obnove Vile Rebar i Adolfovca
10. Tekuća problematika
11. Pitanja, prijedlozi i obavijesti

Ad.1. Usvajanje zapisnika sa 8. sjednice
Vijeće jednoglasno usvaja zapisnik sa 8.sjednice VMO Gračani.

Ad.2. Ostavka Lucije Klarić na mjestu potpredsjednice – glasanje za novoizabranog potpredsjednika
Lucija Klarić, iz osobnih razloga, s danom 1. ožujka 2022. daje ostavku na mjestu potpredsjednice VMO Gračani te nastavlja obnašati svoje dužnosti kao članica vijeća.

Predsjednica Mirjana Štengl predlaže vijećnicu Ines Udodovsky za novu potpredsjednicu, a član vijeća Tomislav Čegelj predlaže vijećnika Luku Perića za novog potpredsjednika VMO.

Prijedlozi se daju na glasanje. 

4 zastupnika glasaju za Ines Udodovsky i 3 zastupnika glasaju za Luku Perića.

ZAKLJUČAK
Ines Udodovsky nova je potpredsjednica VMO Gračani

Ad.3. Prijedlog financijskog plana MO Gračani za 2022.
Predsjednica stavlja predloženi financijski plan MO Gračani za 2022.godinu na diskusiju.
Vijećnik Sabljić se slaže da se financijski plan usvoji, ali predlaže da se omogući da se nespomenuti troškovi mogu trošiti na za donacije i pomoć lokalnim akcijama i udrugama koje djeluju na području Gračana. Sugerira izmjenu u Pravilniku kako navedena financijska podrška tijela MO ne bi potpadala pod problem dvostrukog financiranja.
Prijedlog financijskog plana se daje na glasanje.

ZAKLJUČAK
Financijski plan MO Gračani za 2022.godinu jednoglasno se usvaja.

Ad.4. Prijedlog Plana malih komunalnih akcija MO Gračani u 2022.
Predsjednica predstavlja prijedlog Plana malih komunalnih akcija MO Gračani u 2022. i otvara raspravu.
Predsjednica predlaže da se u Plan uvrsti i sadnja stabala oko prostora MS.
Vijećnik Čegelj raspituje se je li u Plan uključeno postavljanje ograde na košarkaškom igralištu u ulici Isce te dobiva odgovor od gradskog službenika da je njeno postavljanje u planu Gradske četvrti.
Raspravlja se i o površini u ulici Nad Tunelom koja je u ingerenciji Hrvatskih šuma kako bi se pobrinulo da HŠ redovito održavaju navedeni teritorij.
Za asfalterski program ističu se ulice Gračansko dolje i njegovi odvojci te ulica Gračanske dužice.
Prijedlog Plana malih komunalnih akcija MO Gračani daje se na glasanje.

ZAKLJUČAK
Vijeće jednoglasno usvaja Prijedlog Plana malih komunalnih akcija MO Gračani u 2022. i asfalterski program.

Ad.5. Postava stupića – rasprava – Lonjščina – donošenje zaključka
Predsjednica ovu točku dnevnog reda odgađa za raspravu do sljedeće sjednice kako bi se kod Mjesne samouprave pobliže ispitala o detaljima situacije i mogla Vijeće bolje upoznati s problematikom.

Ad.6. Zahtjevi za korištenje prostora
Predsjednica iznosi zahtjeve za korištenje prostora koji su poslani na VMO Gračani:
Napominje kako će se termin za Inu Deltu morati prilagoditi raspoloživim vremenskim okvirima u rasporedu korištenja.

ZAKLJUČAK
Vijeće jednoglasno odobrava sve zahtjeve za korištenje prostora MS koji su poslani na 9.sjednicu VMO Gračani

Ad.7. Izvješće sa sastanka održanog 10.2.2022. VGČ, MO i VIO
Predsjednica upoznaje Vijeće s zaključcima sastanka VGČ, predstavnika MO i Vodoopskrbe i odvodnje. Napominje kako je plan na razini četvrti da se opskrba kanalizacijom učini prioritetom. Ističe ulice Gračansko dolje, Gračanska cesta 9-21 (uključujući Okrugljak), Gračanske dužice (križanje s ulicom Gradišće), Šušnjevec, Sudiščak i Medveščinu kao lokacije na kojima će se provoditi akcije Vodoopskrbe i odvodnje u Gračanima.

Ad. 8. Zahtjev za potpunim uređenjem tunela, vraćanje čitavog prostora u prvobitno stanje nakon radova na žičari
Nakon što je poslana žalba vezana uz devastaciju područja ispred i iza tunela u Gračanima, u komunikaciji s gradskom samoupravom Gradski ured za prostorno uređenje, izgradnju Grada, graditeljstvo, komunalne poslove i promet je dao rješenje prema kojem su radovi tvrtke Pionir d.o.o. izvedeni prema planu.
Budući da stanje na terenu i dalje ne odgovara onome kako je izgledalo prije, VMO predlaže da se uputi kaznena prijava prema tvrtci Pionir d.o.o. te da se na taj način zakonski postavi okvir ne bi li se nanesena šteta popravila.

Ad.9. Inicijativa za pokretanje obnove Vile Rebar i Adolfovca
Utvrđeno je da prema katastru Vila Rebar i Adolfovac pripadaju Gradu Zagrebu te da je time omogućeno raditi od strane gradske uprave na njihovoj obnovi.
Kako bi se utvrdilo daljnje i realno stanje, Predsjednica iznosi kako je potrebno konzultirati zemljišne knjige.

ZAKLJUČAK
Upućuje se upit Uredu za imovinsko-pravne odnose kako bi se utvrdilo vlasništvo nad Vilom Rebar i Adolfovcem.
Vijeće jednoglasno prihvaća ovaj zaključak.

Ad.10. Tekuća problematika
Vijećnik Čegelj raspituje se o povratnoj informaciji vezanoj uz prometna rješenje i pješačke prijelaze na raskrižju Isce i Grabeščak te u ulici Gračansko dolje u blizini škole. Utvrđuje se da će biti potrebno ponoviti zahtjev prema Gradskom uredu za promet kako bi se riješio problem prometne nesigurnosti na spomenutim lokacijama.
Vijećnica Klarić također upozorava da je ulazak u ulicu Gračanski ribnjak iz ulice Gračani odnosno ulice Isce izrazito problematično i neadekvatno sigurnosno prometno postavljeno. Moli da se nadležni gradski ured obavijesti o tome i da se potraži rješenje za situaciju.

ZAKLJUČAK
Upućuje se dopis Gradskom uredu za promet kako bi se pronašla bolja i sigurnija prometna rješenja za sljedeće lokacije: raskrižje Isce i Grabeščak, Gračansko dolje u blizini školi, križanje i ulazak u ulicu Gračanski ribnjak s ulicom Gračani i Isce
Vijeće jednoglasno prihvaća ovaj zaključak.

Ad.11. Pitanja, prijedlozi, obavijesti
Vijeće zaključuje da će se zbog smanjenja epidemiološke opasnosti dežurstva VMO Gračani ponovno početi održavati i uživo u prostorima MS.
Također, vijeće se slaže da se dežurstva ne održavaju svakog četvrtka u mjesecu nego svaki 1. i 3. četvrtak u mjesecu u terminu od 17:30-18:30 u kojem su bila i dosada.

Time se zaključuje 9.sjednica VMO Gračani.
Sjednica završava u 19:00 sati.

Klasa: 024-08/22-003/321
Urbroj: 251-13-11-2-22-3
U Zagrebu, 25. veljače 2022.

Zapisnik sastavila: 							     Predsjednica
Lucija Klarić					                Vijeća Mjesnog odbora Gračani:
                                   					    Mirjana Štengl